În timpul Campionatului European din 2008, antrenorul Marco van Basten a schimbat formația echipei în 4–2–3–1, preferând un trio ofensiv compus din Rafael van der Vaart, Wesley Sneijder și Dirk Kuyt. Robben a fost lăsat pe banca de rezerve, fiind nevoit să se lupte cu Robin van Persie pentru un loc în bandă. Într-un meci de grupă cu Franța, câștigat de Olanda cu 4–1, Robben a fost introdus la pauză. A reușit să sprinteze de la mijlocul terenului și să dribleze trei fundași, centrându-i decisiv lui Van Persie care a marcat în poarta lui Grégory Coupet. La scorul de 2–0, Thierry Henry a marcat un gol, ducând scorul la 2–1. După pauză Robben a primit o pasă de la Sneijder într-o poziție incomodă, dintr-un unghi dificil, dar a reușit să marcheze.